Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 929/11/2202	Galanta, 9.2.2012
EEČ : 2-17-20-2012

U Z N E S E N I E

Trestná vec:	obvinený XXXXX 
Zločin:	ublíženie na zdraví podľa § 155 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Galanta
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
dňa 09. 12. 2011 v čase okolo 21.00 h XXXXX pri železničnej trati, za rodinným domom č. 1053/25 na Železničnej ulici po tom, ako poškodený XXXXX, XXXXX, slovne urážal matku obvineného, ho ten viackrát udrel päsťami oboch rúk do oblasti tváre, čím XXXXX spôsobil zranenia a to devastačné poranenia tvárového skeletu s trieštivou zlomeninou nosovej priehradky, hornej 	hornej čeľuste vľavo, čiastočne aj vpravo, zlomeninu sánky vľavo, zlomeninu bočnej a strednej steny očnice obojstranne s dobou liečenia a práceneschopnosti dva až štyri mesiace podľa prvotnej lekárskej správy, 

Právna veta:
pretože trestné stíhanie je neprípustné a musí byť zastavené proti tomu, kto zomrel. 

Odôvodnenie:
Uznesením vyšetrovateľa Odboru kriminálnej polície Okresného riaditeľstva Policajného zboru XXXXX sp. zn. XXXXX zo dňa 21. 12. 2011  bolo podľa § 206 odsek 1 Tr. por. vznesené obvinenie ml. XXXXX pre zločin ublíženia na zdraví podľa § 155 odsek 1 Trestného zákona na tom skutkovom základe, ako je uvedené vo výrokovej časti uznesenia. 

Vykonanými dôkazmi bolo zistené a preukázané, že skutok spĺňa znaky zločinu ublíženia na zdraví podľa § 155 odsek 1 Trestného zákona a spáchal ho obvinený ml. XXXXX. 

V priebehu trestného konania bolo zistené, že obvinený ml. XXXXX zomrel XXXXX XXXXX. Túto skutočnosť potvrdzuje úmrtný list Matričného úradu XXXXX, ktoré je súčasťou vyšetrovacieho spisu (č.l. 23).  
Podľa § 215 odsek 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Tr. poriadku. 

Podľa § 9 odsek 1 písm. d) Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

S poukazom na uvedené zákonné ustanovenia a zistené skutočností bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor